شیما‌لی کره-نین خاریجی ایشلر ناظیرینین معاوینی چو سون هوی امریکا پرزیدنتی دونالد ترامپلا شیما‌لی کره لیدری کیم یانگ ین 12 ژوئن اوچون پلان‌لاش‌دیریلان گؤروشون کئچیریلیب-کئچیریلمه‌یه‌جگی مسئله‌سینه یئنی‌دن باخیلاجاغینی بیلدیردی.
شیما‌لی کره-نین رسمی خبر آژانسی KCNA-نین وئردیگی خبره گؤره، چو امریکانین باشقان یاردیمجیسی مایک پنسین شیما‌لی کره-نین لیبی کیمی اولاجاغی ایله باغلی آچیقلاما‌لارینا ایسه "سفئح و جاهیل" دئیه‌رک کاراکتئریزه ائتدی.
چو پنس‌ین شیما‌لی کره-نین وضعیتینی آنلامادیغینی و دیالوق اوچون اصلا یالوارمایا‌جاق‌لارینی وورغولادی.
قئید ائدک کی، امریکا باشقان یاردیمجیسی مایکل پنس امریکا ایله نوکلئر راضی‌لیغی الده ائتمه‌سی مسئله‌سینده شیما‌لی کره-یه خبردارلیق ائده‌رک، عکس حالدا بو اؤلکه‌نین سونونون دا لیبی-یه بنزه‌یه بیله جگینی بیلدیرمیشدی.
